Den Vest-Sjællandske Avis, 1821-01-20
Oversigt over Dagens udenlandske Nyeheder. Grevinden af Gothland (Dronningen af Sverrig) som endnu bestandigen opholder sig i Paris, besøgte Hs. Majestæt Nytaarsaften for at lykønske ham til det nye Aar. - Det synes at dette gode Ønske vil gaae i Opfyldelse; thi Ludvig den 18des Regiering krones med et udmærket Held, og Frankerige fremfor alle Lande giør store Fremskridt til en almindelig Velfærd. Som Landets Production tiltager, tiltager ogsaa dets Folkemængde; og Frankrige har nu ifølge en officiel Bekiendtgiørelse 29,217,465 Jndvaanere og Paris allene 713,765 Jndvaanere. J denne Stad blev i forrige Aar fødte 24344 Børn, hvoriblandt vare 8641 uægte; de Dødes Antal udgjorde 22071. (Det er forunderligt, at der derimod i London, som dog er i det mindste saameget større end Paris, som Kiøbenhavn 3 Gange taget; er kun i Aaret 1820 født 23158 Børn og 19348 Personer døde, uagtet alle Londons 147 Kirkesogne, og deres Omegn og Vestminster ere indbefattede deri. - Den Franske Financeminister fremlagde den 2den Januar to Lovudkast i de Deputeredes Kammer, hvoraf det ene handlede om en Credit paa 200 Millioner, som skulde aabnes for Ministerierne. Han leverede ved denne Leilighed en meget gunstig Skildring af de Franske Financers Tilstand, men i denne Skil Tirsdagen, den 20. Januar 1821. dring lod han falde de Ord: Kongens og Nationens Stænder, som opvakte en stor Forbauselse hos de liberale Deputerede. Een af dem, Hr. Alexander von Lameth, kunde ikke afholde sig fra at falde ham i Talen, og spørge ham, hvad han vel forstod under Nationens Stænder. Efterat Ministeren havde udtalt, forlangte Hr. CamsterPerrier en ufortøvet Erklæring over dette nye og fremmede Ord i det constitutionelle Sprog: Ord ere ikke ligegyldige, sagde han, saaledes blev i Addressen til Kongen talt om en christelig og monarkisk Opdragelse, uden tillige at omtale en constitutionel. Ministeren svarede: at han havde forstaaet under Stænderne begge Kammerne, saaledes som de ere blevne bestemte i Chartet, og man lod sig nøie med denne Forklaring. Forresten sagde Financeministeren i sin Skildring, at de forhen bevilgede Pengesummer vare tilstrækkelige til at dække Regieringens Restancer. Han foreslog at regulere Budget saaledes at man fastsatte. Jndtægten til . . . . . 868,312,284 Fr. og Udgiften til . . . . . 863,853,539 saa at der kan blive et Overskud af 4,458,745 Fr. Han forsikkrede, at man ved stedse at formindske Udgifterne, ogsaa vil see sig istand til stedse at formindske Paalæggene; at den rentebærende Statsgield vil snart komme til at fornemme Virkningerne af det synkende Fonds Operationer; og Liverenter og Pensioner maae desuden aarlig tage betydeligt af. (Himlen ville forunde Frankerige en varig Fred til at beholde og fortsætte dette Gode). Den offentlige Tilfredshed over Statsbestyrelsens gode Gang giver sig tilkiende derved, at mange Stæder og Menigheder have skudt de fornødne Penge sammen for at kjøbe Slottet Chambord, for at forære det til den unge Hertug af Bourdeaux; dette Slot var bygget af Kong Frantz den første, men var siden bleven negligeret; tilsidst var det blevet Fyrsten af Wagrams Eiendom. Jndenlandsministeren har nu ansøgt Hs. Majestæt om at modtage denne Gave. - Begge de Franske Kammere have overleveret Kongen deres Takaddresser. Hr. Ravez er blevet udnævnt til Præsident for de Deputeredes Kammer; ligesom i forrige Aar; de 5 dertil foreslagne Candidater vare alle af det antiliberale Partie. Marqvien af Pastoret har i Pairernes Kammer tilendebragt sin Beretning om den militaire Conspiration.